News24-werknemer twiet F-bom na Taiwan-vliegongeluk | Maroela Media
'n Skermskoot van die twiet. Maroela Media het die godslasterlike en vloekwoorde uitgeblok
'n Werknemer van News24 het Woensdag gedink sy stuur 'n godslasterlike twiet vol vloekwoorde aan haar volgelinge op Twitter maar het dit toe per ongeluk aan News24 se meer as een miljoen volgelinge gestuur.
"Die twiet is per ongeluk deur 'n News24-werknemer uitgestuur," het Andrew Trench, hoofredakteur van News24, gesê. "Ons het dit dadelik verwyder en om verskoning gevra toe ons besef wat gebeur het."
Volgens Trench het News24 'n interne dissiplinêre proses van stapel gestuur. "Die les wat joernaliste hier moet leer is dat hulle niks op sosiale media moet sê wat hulle nie vir hul ma sal sê nie."
Die twiet was oor 'n video van die vliegtuigongeluk in Taipei. "JES** C***** HOLY F*** RT @News24: WATCH: Dramatic footage of plane crash in Taiwan," het die twiet gelees. Die twiet is baie vinnig uitgevee maar Twitter-gebruikers het reeds 'n skermskoot daarvan gemaak.
"Ons vra om verskoning vir die vorige twiet en enige aanstoot wat die inhoud daarvan dalk veroorsaak het. Dit is verkeerdelik uitgestuur," het @News24 getwiet.
Waar kom die Godslastering nou in. Liewe aarde dis hoe mense praat. Word wakker
Skandelik hoe mense losweg die Here se Naam gebruik en dink dis sommer net nog n woord. Geen respek en eerbied. Een ding is n feit, elke knie sal voor Hom buig en of hulle in Hom glo of nie; dit gaan nie Sy bestaan uitvee nie.
En so stel News24 bekend hoe hulle aan die binnekant lyk. Eintlik nie 'n verrassing nie.
dit is vieslik om die minste te se iemand se mond kort seepsoda sies sies en dink dan net hoe sy by die huis moet skel seker soos 'n matroos hoop nie sy het kinders nie.